Ġunju 11, 2020 Għada l-Ġimgħa jirritorna l-football kompetittiv fl-Italja bil-logħba fl-Allianz Stadium ta' Turin bejn Juventus u Milan mit-tieni leg tas-semi finali tal-Coppa Italia staġunn 2019/20. Il-football fl-Italja ilu wieqaf minħabba l-pandemija COVID-19 għal dawn l-aħħar tliet xhur. Il-logħba bejn Juventus u Milan tibda fid-9pm u se tkun bil-bibien magħluq. Fl-ewwel leg f'Milan ir-riżultat kien draw ta' 1-1. L-Għada s-Sibt fi Stadio San Paolo ukoll fid-9pm jilagħbu Napoli kontra Inter ukoll fit-tieni leg tas-semi finali ta' din il-kompetizzjoni. Fl-ewwel leg hawn rebħa għal Napoli ta' 1-0. Intant fl-okażjoni tal-finali li se tintlagħab fis-17 ta' Ġunju f'Ruma, l-Lega Serie A se tkun qed tħabbar li minn staġun ieħor din il-kompetizzjoni se tibda tisejjaħ Coppa Italia Coca Cola hekk kif kien iffirmat ftehim għal sentejn ma' din il-kumpanija bħala Title sponor.